ประกาศกรมการขนส่งทางบก เรื่อง กำหนดเครื่องหมายแสดงการห้ามสูบบุหรี่ พ.ศ. 2554
ประกาศกรมการขนส่งทางบก
ประกาศกรมการขนส่งทางบก
เรื่อง
กำหนดเครื่องหมายแสดงการห้ามสูบบุหรี่
พ.ศ. ๒๕๕๔
 

ตามที่ได้มีประกาศกรมการขนส่งทางบก เรื่อง
กำหนดเครื่องหมายแสดงการห้ามสูบบุหรี่ ลงวันที่ ๒๒ พฤศจิกายน ๒๕๓๖ ไว้แล้ว นั้น

โดยที่กฎกระทรวง ฉบับที่ ๓๓ (พ.ศ. ๒๕๓๔) ออกตามความในพระราชบัญญัติการขนส่งทางบก
พ.ศ. ๒๕๒๒ ได้ถูกยกเลิกโดยกฎกระทรวงว่าด้วยความปลอดภัยในการขนส่ง พ.ศ. ๒๕๕๔
ทำให้ข้อบทที่อ้างเป็นฐานอำนาจในการออกประกาศเรื่องดังกล่าวเปลี่ยนแปลงไป
ประกอบกับเป็นการสมควรปรับปรุงรายละเอียดบางประการในเครื่องหมายแสดงการห้ามสูบบุหรี่เสียใหม่ให้เหมาะสมยิ่งขึ้น
อาศัยอำนาจตามความในข้อ ๓ (๒) ของกฎกระทรวงว่าด้วยความปลอดภัยในการขนส่ง พ.ศ. ๒๕๕๔
อธิบดีกรมการขนส่งทางบกออกประกาศไว้ ดังต่อไปนี้

ข้อ ๑ ให้ยกเลิกประกาศกรมการขนส่งทางบก เรื่อง
กำหนดเครื่องหมายแสดงการห้ามสูบบุหรี่ ลงวันที่ ๒๒ พฤศจิกายน ๒๕๓๖

ข้อ ๒ ให้ผู้ได้รับใบอนุญาตประกอบการขนส่งประเภทการขนส่งประจำทาง
การขนส่งไม่ประจำทาง การขนส่งโดยรถขนาดเล็ก และการขนส่งระหว่างประเทศ
จัดให้มีเครื่องหมายแสดงการห้ามสูบบุหรี่
โดยให้แสดงไว้ในบริเวณที่ที่สามารถเห็นได้ชัดเจนภายในตัวรถที่ใช้ในการขนส่งผู้โดยสารทุกคัน

ข้อ ๓ เครื่องหมายแสดงการห้ามสูบบุหรี่
ให้มีลักษณะเป็นรูปสี่เหลี่ยมผืนผ้า พื้นสีขาว ขนาดไม่น้อยกว่า ๑๕ x ๓๐ เซนติเมตร โดยมีเส้นกรอบสีแดงกว้างไม่น้อยกว่า ๐.๕ เซนติเมตร และมีข้อความว่า
ห้ามสูบบุหรี่ ฝ่าฝืนปรับไม่เกิน ๕,๐๐๐
บาท ตามพระราชบัญญัติการขนส่งทางบก พ.ศ. ๒๕๒๒ โดยมุมบนด้านซ้าย
มีรูปบุหรี่และควันสีดำอยู่ภายในวงกลมสีแดงเส้นผ่าศูนย์กลางไม่น้อยกว่า ๖
เซนติเมตร และมีเส้นทึบสีแดงพาดทับ
ขนาดกว้างของบุหรี่และเส้นทึบสีแดงพาดทับบุหรี่เท่ากับขนาดกว้างของเส้นกรอบสีแดง 
ตัวอักษรคำว่า ห้ามสูบบุหรี่
ให้ใช้สีดำ ขนาดตัวอักษรสูงไม่น้อยกว่า ๓ เซนติเมตร และเส้นของตัวอักษรหนาไม่น้อยกว่า
๐.๓ เซนติเมตร

ข้อ ๔ รายละเอียดและรูปแบบของเครื่องหมายแสดงการห้ามสูบบุหรี่ให้เป็นไปตามแบบแนบท้ายประกาศ

ข้อ ๕[๑] ประกาศนี้ให้ใช้บังคับเมื่อพ้นกำหนดหกสิบวันนับแต่วันถัดจากวันประกาศในราชกิจจานุเบกษาเป็นต้นไป


ประกาศ
ณ วันที่ ๑๒ กรกฎาคม พ.ศ. ๒๕๕๔
เทียนโชติ
จงพีร์เพียร
อธิบดีกรมการขนส่งทางบก
[เอกสารแนบท้าย]

๑. เครื่องหมายแสดงการห้ามสูบบุหรี่

(ดูข้อมูลจากภาพกฎหมาย)











ปริยานุช/ผู้จัดทำ
๒๗ กันยายน
๒๕๕๔

ปณตภร/ผู้ตรวจ
๑๒ ตุลาคม ๒๕๕๔

















































[๑] ราชกิจจานุเบกษา
เล่ม ๑๒๘/ตอนพิเศษ ๑๐๓ ง/หน้า ๔๐/๙ กันยายน ๒๕๕๔